Zmluva o príprave talentovaného športovca
uzatvorená v zmysle ustanovenia § 48 zákona č. 440/2015 Z.z.  o športe a o zmene a doplnení niektorých zákonov (ďalej aj “ZoŠ”)


Čl. I.
ZMLUVNÉ STRANY
1. ŠPORTOVEC:
Meno:				
Priezvisko:			
Nar.:				
R.č.:				
Štátna príslušnosť:		
Trvale bytom:			
Korešpondenčná adresa:	
Bankové spojenie:

zákonný zástupca:

Meno:				
Priezvisko:			
Nar.:
R.č.:
Štátna príslušnosť: 			
Trvale bytom:			
Korešpondenčná adresa:	
Bankové spojenie:

ďalej len „športovec“

2. ŠPORTOVÝ KLUB:
Názov: 	                                             
Právna forma:				
IČO:				
DIČ:				
DIČ DPH:			
ID v IS športu:
Sídlo:				
Bankové spojenie:		
Zapísaný v registri 

Zastúpený (štatutárny orgán):	meno:		
				priezvisko:	
				trvale bytom:	
				nar.:		
				funkcia:		



ďalej len „klub“

uzatvorili dňa 1.8.2017 zmluvu o príprave talentovaného športovca (ďalej len „Zmluva“)
s nasledujúcim obsahom:

[bookmark: h.6zy75ohst0xv][bookmark: h.8yd2ohfoyt9a][bookmark: h.ih28u7u8z2pa][bookmark: h.nvzxvtcfawg6][bookmark: h.40llk2y36duc][bookmark: h.gjdgxs]Čl. I.
ZÁKLADNÉ ZMLUVNÉ USTANOVENIA

1. Športovec je talentovaným športovcom v zmysle ustanovenia § 4 ods. 5 ZoŠ a podpisom zmluvy prehlasuje, že má spôsobilosť športovca mať v zmluvných vzťahoch práva a povinnosti v zmysle ZoŠ.
2. Športový klub je športovou organizáciou vykonávajúcou športovú činnosť v zmysle ZoŠ.
3. Športový klub je členom: Slovenskej volejbalovej federácie.
4. Športovec je osoba s príslušnosťou k športovému klubu v zmysle ustanovenia § 3 písm. k) ZoŠ.
5. Druh športu, ktorý športovec pre športovú organizáciu vykonáva v zmysle Zmluvy je: volejbal.
Ak sú niektoré tu definované činnosti v rozpore so ZoŠ, alebo s iným všeobecne záväzným právnym predpisom, zmluvné strany sa týmto dohodli, že tieto činnosti sú účinné v rozsahu, v akom týmto predpisom neodporujú.
6. Zmluva sa spravuje právnym poriadkom Slovenskej republiky v rozsahu účinných všeobecne záväzných právnych predpisov, ako aj vnútornými predpismi klubu, tak, ako sú tieto uvedené v prílohe č. 1 tejto Zmluvy.

Športovec podpisom tejto Zmluvy prehlasuje a potvrdzuje, že bol pred podpisom Zmluvy oboznámený s právami a povinnosťami, ktoré pre neho vyplynú z predmetného zmluvného vzťahu, ako aj s ustanoveniami vyššie uvedených predpisov a zaväzuje sa ich v plnom rozsahu dodržiavať. Predzmluvné vzťahy medzi zmluvnými stranami sa spravujú ustanovením § 34 ZoŠ.

Čl. II.
VŠEOBECNÉ ZMLUVNÉ USTANOVENIA

1. Zmluvou o príprave talentovaného športovca sa talentovaný športovec zaväzuje vykonávať šport za športovú organizáciu a športová organizácia sa zaväzuje zabezpečiť prípravu a výchovu talentovaného športovca. 
2. Zmluva o príprave talentovaného športovca sa uzatvára na dobu najviac do konca súťažného obdobia určeného predpismi športového zväzu, v ktorom športovec dovŕši vek podľa § 4 ods. 5 ZoŠ. Ak predpisy športového zväzu neurčujú koniec súťažného obdobia, platí, že Zmluva sa uzatvára do dovŕšenia hornej hranice veku talentovaného športovca.

3. Športový klub sa v súlade s ust. § 48 ods. 4 ZoŠ zaväzuje:

a)  uhrádzať náklady na prípravu talentovaného športovca na vykonávanie športu v športovej organizácii,
b)   zabezpečiť zdravotnú starostlivosť a regeneráciu talentovaného športovca,
c)   rešpektovať voľbu talentovaného športovca pri výbere strednej školy alebo vysokej školy a    prípravu na povolanie,
d)   organizovať športovú prípravu talentovaného športovca tak, aby bol zabezpečený výchovno-vzdelávací proces talentovaného športovca,
e)    monitorovať individuálne športové zručnosti a schopnosti talentovaného športovca,
f)   zostaviť individuálny plán prípravy zameraný na rozvoj športových zručností a schopností   talentovaného športovca v nadväznosti na monitorovanie podľa písmena e),
g)    zabezpečiť výchovu talentovaného športovca v oblasti boja proti negatívnym javom v športe.

4. Športovec, ktorý vykonáva šport na základe tejto Zmluvy, má tieto základné povinnosti:

a. zúčastňovať sa na súťažiach a podujatiach určených športovou organizáciou,
b. vyvinúť v súťaži úsilie potrebné na dosiahnutie najlepšieho športového výkonu a najlepšieho športového výsledku,
c. pripravovať sa sústavne na súťaž podľa pokynov športovej organizácie,
d. nezúčastňovať sa osobne ani prostredníctvom tretej osoby na stávkovej hre v športe, ktorý vykonáva,
e. dodržiavať životosprávu v rozsahu dohodnutom so športovou organizáciou,
f. dodržiavať predpisy športovej organizácie, pre ktorú vykonáva šport, s ktorými ho športová organizácia riadne oboznámila,
g. oboznámiť sa a riadiť sa predpismi príslušného športu,
h. dodržiavať pokyny trénerov a členov realizačného tímu športovej organizácie; to neplatí, ak ide o pokyn, ktorý je v rozpore so všeobecne záväzným právnym predpisom alebo dobrými mravmi, alebo jeho splnenie bezprostredne a vážne ohrozuje život alebo zdravie športovca alebo inej osoby,
i. nevykonávať nebezpečné činnosti bez predchádzajúceho písomného súhlasu športovej organizácie,
j. chrániť majetok športovej organizácie, ktorý mu bol zverený, pred jeho stratou alebo poškodením a vrátiť po skončení trvania Zmluvy zverený majetok športovej organizácii,
k. oznámiť bezodkladne športovej organizácii zranenie, ochorenie alebo stratu zdravotnej spôsobilosti na vykonávanie športu,
l. absolvovať lekársku prehliadku, lekárske ošetrenie alebo iný zdravotný výkon na základe pokynu športovej organizácie,
m. zdržať sa konania, ktoré by mohlo poškodiť dobré meno športovej organizácie, ak tento zákon alebo osobitný predpis neustanovuje inak.

5. Športový klub je povinný:

a) zabezpečiť sústavnú prípravu športovca na súťaž a účasť športovca na súťaži pod vedením trénera s požadovanou odbornou spôsobilosťou,
b) garantovať komplexné finančné zabezpečenie činnosti pre vrcholovú centralizovanú prípravu mládeže a reprezentáciu SR,
c) vytvárať vhodné podmienky na vykonávanie športu,
d) umožniť športovému reprezentantovi účasť na športovej reprezentácii,
e) Zabezpečiť plynulý prechod hráčky do/zo športového klubu na základe dohody s materským klubom, resp. jeho novým klubom.
f) zabezpečiť v súvislosti s vykonávaním športu zdravotnú starostlivosť, regeneráciu a oddych športovca,
g) umožniť športovcovi prípravu na povolanie, ak ide o žiaka strednej školy alebo študenta vysokej školy.
h) uhrádzať náklady na prípravu talentovaného športovca na vykonávanie športu v športovej organizácii,
i) zabezpečiť zdravotnú starostlivosť a regeneráciu talentovaného športovca,
j) rešpektovať voľbu talentovaného športovca pri výbere strednej školy alebo vysokej školy a prípravu na povolanie,
k) organizovať športovú prípravu talentovaného športovca tak, aby bol zabezpečený výchovno-vzdelávací proces talentovaného športovca,
l) monitorovať individuálne športové zručnosti a schopnosti talentovaného športovca,
m) zostaviť individuálny plán prípravy zameraný na rozvoj športových zručností a schopností talentovaného športovca v nadväznosti na monitorovanie podľa písmena e),
n) zabezpečiť výchovu talentovaného športovca v oblasti boja proti negatívnym javom v športe

6. Zásady športovej disciplíny
a) Pri porušení ustanovení disciplinárnych zásad športového klubu i RD (so zásadami disciplíny športovca oboznámi tréner) má tréner družstva právo uložiť športovcovi trest až do formy zastavenia výkonu funkcie v športovom klube a činnosti v športovom klube, prípadne pozastaviť vyplácanie finančných bonusov, náhrad alebo štipendia až do výšky 100% v zmysle príloh k tejto k zmluve. Tréner je povinný o disciplinárnom konaní preukázateľne oboznámiť zákonného zástupcu športovca. Uloženie trestu zodpovedným trénerom družstva podlieha schváleniu  Výkonným výborom športového klubu,
b) pri opakovanom porušení disciplinárnych zásad športového klubu a RD má športový klub právo odstúpiť od zmluvy. Písomné odstúpenie je účinné dňom jeho doručenia športovcovi na adresu uvedenú v záhlaví tejto zmluvy. 

7. Základné povinnosti športovca a základné povinnosti klubu môžu byť rozšírené, to v súlade s čl. III. Zmluvy.

8. Športovec sa podpisom Zmluvy zaväzuje, že po skončení Zmluvy uzavrie so športovou organizáciou zmluvu o profesionálnom vykonávaní športu v trvaní najviac na tri roky. Športovec berie na vedomie, že ak nedodrží tento záväzok, športová organizácia môže požadovať od neho úhradu nákladov, ktoré vynaložila na jeho prípravu na vykonávanie športu, ktoré pozostávajú najmä, nie však výlučne z nákladov tak ako sú uvedené v prílohe č. 2 k tejto Zmluve, a to vo výške preukázateľne vynaloženej na prípravu na vykonávanie športovca tak, ako bude klubom vyčíslená. Talentovaný športovec neuhrádza športovej organizácii takéto náklady, ak:

a) stratil zdravotnú spôsobilosť na vykonávanie športu,
b) športová organizácia nemá z dôvodu zmeny svojich úloh pre talentovaného športovca vhodné miesto,
c) športová organizácia porušuje povinnosti podľa odseku 5, alebo
d) športová organizácia skončí s talentovaným športovcom zmluvný vzťah podľa § 40 ods. 4 písm. c) ZoŠ.
9. Uzatvorenie zmluvy o profesionálnom vykonávaní športu v zmysle ods. 7 môže športová organizácia odmietnuť, ak nemá z dôvodu zmeny svojich úloh pre talentovaného športovca vhodné miesto, pre stratu zdravotnej spôsobilosti talentovaného športovca, alebo ak športovec nesplnil počas prípravy podmienky určené športovou organizáciou, ktoré s ním boli dohodnuté v zmluve o príprave talentovaného športovca.

10. Zmluvný vzťah založený touto Zmluvou zaniká:

a) uplynutím obdobia, na ktoré bola uzavretá,
b) smrťou športovca alebo jeho vyhlásením za mŕtveho,
c) zánikom športovej organizácie bez právneho nástupcu.

11. Zmluvný vzťah založený touto Zmluvou možno skončiť:

a) dohodou v súlade s § 39 ZoŠ,
b) výpoveďou alebo
c) okamžitým skončením.

12. Okamžité skončenie zmluvného vzťahu:

Športovec je oprávnený okamžite skončiť zmluvný vzťah založený touto Zmluvou, ak:

a) klub porušil závažne vo vzťahu k športovcovi športové pravidlá, predpisy alebo rozhodnutia príslušného športového zväzu alebo všeobecne záväzné právne predpisy alebo
b) športovec dlhodobo stratil zdravotnú spôsobilosť na vykonávanie športu podľa Zmluvy alebo ak ďalšie vykonávanie športu vážne ohrozuje život alebo zdravie športovca; strata zdravotnej spôsobilosti sa preukazuje lekárskym posudkom, podľa ktorého športovec nesmie dlhodobo vykonávať šport podľa Zmluvy.

Klub je oprávnený okamžite skončiť zmluvný vzťah založený touto Zmluvou, ak športovec:

a) porušil základnú povinnosť podľa § 32 písm. a) až d) ZoŠ,
b) zúčastnil sa bez súhlasu športovej organizácie na súťaži za inú športovú organizáciu,
c) porušil závažne športové pravidlá, predpisy alebo rozhodnutie príslušného športového zväzu,
d) porušil zákaz dopingu,
e) manipuloval priebeh alebo výsledok súťaže alebo neoznámil manipuláciu priebehu alebo výsledku súťaže športovej organizácii poverenej riadením súťaže alebo orgánom činným v trestnom konaní alebo
f) bol odsúdený na nepodmienečný trest odňatia slobody.

13. Okamžité skončenie zmluvného vzťahu si zmluvné strany dohodli za nasledujúcich podmienok:

g) Okamžité skončenie zmluvného vzťahu založeného Zmluvou musí byť písomné a doručené druhej zmluvnej strane.
h) Okamžité skončenie zmluvného vzťahu založeného Zmluvou musí obsahovať dôvod okamžitého skončenia. Dôvod okamžitého skončenia sa musí skutkovo vymedziť tak, aby ho nebolo možné zameniť s iným dôvodom. Dôvod nemožno dodatočne meniť.
i) Športovec alebo klub môže okamžite skončiť zmluvný vzťah založený Zmluvou v lehote jedného mesiaca odo dňa, keď sa o dôvode na okamžité skončenie športovec alebo športová organizácia dozvedeli.

14. V prípade skončenia zmluvného vzťahu výpoveďou platí, že výpovedná lehota je jeden mesiac, ak predpisy športového zväzu, táto Zmluva v čl. III Zmluvy alebo kolektívna zmluva neurčujú dlhšiu výpovednú lehotu. Výpovedná lehota začína plynúť od prvého dňa kalendárneho mesiaca nasledujúceho po doručení výpovede a skončí sa uplynutím posledného dňa príslušného kalendárneho mesiaca. Výpoveď musí byť písomná a doručená druhej zmluvnej strane. Dôvod výpovede sa musí vo výpovedi skutkovo vymedziť tak, aby ho nebolo možné zameniť s iným dôvodom. Dôvod výpovede nemožno dodatočne meniť. Výpoveď, ktorá bola doručená druhej zmluvnej strane, možno odvolať len s jej súhlasom. Odvolanie výpovede a súhlas s jej odvolaním musí mať písomnú formu.

Športová organizácia je oprávnená vypovedať túto Zmluvu, ak:

a) športovec dlhodobo nespĺňa zdravotnú spôsobilosť na vykonávanie športu podľa Zmluvy; strata zdravotnej spôsobilosti sa preukazuje lekárskym posudkom, podľa ktorého športovec nesmie dlhodobo vykonávať šport podľa Zmluvy,
b) športovec porušil základnú povinnosť podľa § 32 písm. e) až n) ZoŠ a súčasne bol v posledných šiestich mesiacoch v súvislosti s porušením základnej povinnosti športovca písomne upozornený na možnosť výpovede,
c) športová organizácia alebo jej časť sa zrušuje,
d) u športovca sú dôvody, pre ktoré by s ním športová organizácia mohla okamžite skončiť Zmluvu.
Športovec je oprávnený vypovedať Zmluvu, ak:

a) športová organizácia porušila základnú povinnosť podľa § 33 písm. a), c) alebo písm. d) ZoŠ,
b) športová organizácia neumožnila športovcovi vykonávanie športu podľa Zmluvy viac ako dva po sebe nasledujúce mesiace,
c) športová organizácia neumožnila športovcovi v súťažnom období účasť na viac ako 10 % súťaží za športovú organizáciu napriek tomu, že bol na účasť v súťaži zdravotne spôsobilý.
15. Na právne vzťahy talentovaného športovca a športovej organizácie podľa tejto Zmluvy sa primerane vzťahujú ustanovenia § 32 písm. a) až k), m) a n), § 33, § 38 až 42, a § 46 ods. 5 a 7 ZoŠ.
16. Zmluva sa uzatvára na obdobie od                          do 
17. Deň začatia vykonávania športu, ktorý nesmie byť skorší ako deň nadobudnutia účinnosti zmluvy si zmluvné strany dohodli na: ......................................
18. Používanie a zhodnocovanie osobnostných práv športovca si zmluvné strany dohodli nasledujúcim spôsobom:

a) športovec poskytuje klubu súhlas na vyhotovovanie, použitie a šírenie podobizne, obrazových snímok, obrazových a zvukových záznamoch, ktoré sa týkajú jeho osoby alebo zachytávajú prejavy osobnej povahy, najmä v spojitosti s výkonom športu podľa Zmluvy, účasti na komerčnej akcii usporadúvanej klubom alebo treťou osobou, a to samostatne alebo ako súčasť družstva klubu. 
b) športovec súhlasí, že klub je oprávnený odplatne alebo bezodplatne previesť právo podľa písm. a) na tretiu osobu.
c) klub sa zaväzuje používať a zhodnocovať osobnostné práva športovca za účelom informovania verejnosti o činnosti klubu, zviditeľnenia klubu a súťaže, do ktorej je zapojený, a v rámci komerčných aktivít klub. 
d) klub je povinný zabezpečiť, aby vyhotovovanie, použitie a šírenie podobizne športovca, jeho obrazových snímok a obrazových a zvukových záznamom nebolo v rozpore s oprávnenými záujmami športovca, neznižovalo jeho dôstojnosť alebo iným spôsobom ho znevažovalo v spoločnosti.
e) športovec poskytuje súhlas podľa písm. a) a b) bezodplatne a bez nároku na akékoľvek plnenie, ktoré Klub získa v spojitosti s vyhotovovaním, používaním a šírením jeho podobizne, obrazových snímok a obrazových a zvukových záznamom podľa tohto článku.

Čl. III.
DISPOZITÍVNE ZMLUVNÉ USTANOVENIA

1. Dočasné pridelenie športovca (dočasné hosťovanie športovca) na výkon športu v prospech inej športovej organizácie si zmluvné strany dojednali za nasledujúcich podmienok: Dočasné pridelenie športovca na výkon športu v prospech inej športovej organizácie zmluvné strany dohodnú v samostatnom písomnom dodatku, ktorý tvorí neoddeliteľnú súčasť Zmluvy,
2. v čase trvania tejto zmluvy môže športovec prestúpiť do iného klubu jedine so súhlasom materského športového klubu v zmysle platného Prestupného poriadku SVF,
3. športovec môže prestúpiť do iného klubu len na základe dohody a finančnom vyrovnaní nového klubu so materským športovým klubom a to aj po skončení platnosti tejto zmluvy. Podmienky prestupu budú upravené v osobitnej zmluve medzi materským klubom a novým klubom.
4. Spracovávanie osobných údajov si zmluvné strany dohodli nasledujúcim spôsobom:

Športovec udeľuje súhlas na spracúvanie, vrátane zverejnenia, nasledovných osobných údajov: meno a priezvisko, titul, dátum narodenia, miesto narodenia, adresa trvalého alebo obdobného pobytu, rodné číslo, zdravotná poisťovňa, rodinný stav, zdravotný stav, číslo bankového účtu, číslo identifikačného preukazu, emailová adresa, telefónne číslo, registračné číslo športovca, mzda a iné plnenia poskytované na základe tejto Zmluvy, údaje o predchádzajúcich pôsobiskách športovca a štatistické údaje týkajúcej sa výkonu športu. športovec udeľuje klubu súhlas na spracúvanie aj ďalších osobných údajov, ktorý spracúvanie je nevyhnuté pre účely plnenia práv a povinností zmluvných strán vyplývajúcich zo všeobecne záväzných právnych predpisoch. Klub sa zaväzuje pri spracúvaní osobných údajov postupovať v súlade so zákonom č. 122/2013 Z. z. o ochrane osobných údajov. Klub je oprávnený spracúvať osobné údaje športovca za účelom zabezpečenia plnenia práv a povinností klubu vyplývajúcich zo Zmluvy, plnenia práv a povinností zmluvných strán vyplývajúcich zo všeobecne záväzných právnych predpisov, za účelom vedenia evidencie a na účely marketingu a komerčných aktivít klubu. Klub sa zaväzuje zverejňovať osobné údaje o športovcovi primeraným spôsobom a v primeranom rozsahu, pokiaľ takéto zverejnenie má spojitosť s výkonom športu športovcom podľa Zmluvy.

5. Zmluvnú pokutu si zmluvné strany dohodli vo výške do ........... EUR, to za každé porušenie práv a povinností zmluvných strán za nasledujúcich podmienok:

a) Klub môže uložiť hráčovi zmluvnú pokutu v prípade, ak hráč:
(i)  prehra Klubu v stretnutí volejbalovej extraligy v Slovenskej republike;
(ii) porušenie životosprávy alebo liečebného režimu hráča;
(iii) neadekvátny športový výkon hráča v stretnutí podľa uváženia príslušného  trénera označeného Klubom; alebo
(iv) nesplnenie športových cieľov stanovených Klubom
(v) neúčasť na najmenej 50% stretnutí, na účasť na ktorých je Hráč povinný z iných dôvodov ako zdravotnej indispozície spôsobenej v dôsledku plnenia povinností z tejto Zmluvy.

Čl. IV.
ZÁVEREČNÉ ZMLUVNÉ USTANOVENIA

1. Ak vzniknú pochybnosti o obsahu Zmluvy, rozhodujúci je obsah zmluvy, ktorá je evidovaná v evidencii podľa § 17 ods. 2 písm. c).
2. Ak úkon, ktorý má byť vykonaný prostredníctvom informačného systému športu nemožno takto vykonať, povinná osoba ho vykoná v listinnej forme. Ak nie je možné zverejnenie, povinná osoba informáciu zverejní na svojom webovom sídle. Povinnosť zverejňovať údaje na webovom sídle športovej organizácie trvá do času, kým tieto údaje nebudú zverejňované v príslušných registroch informačného systému športu.
3. Zmluvu je možné meniť len písomnými dodatkami, ktoré tvoria jej neoddeliteľnú súčasť.
4. Zmluva sa vyhotovuje v 3 rovnopisoch, pričom jedno vyhotovenie obdrží každá zmluvná strana a jedno vyhotovenie slúži pre účely zverejnenia zmluvy v zmysle odseku 2.
5. Zmluvné strany podpisom tejto zmluvy potvrdzujú, že zmluvu nepodpísali za nápadne nevýhodných podmienok, jej obsah si prečítali, obsahu porozumeli, poznajú právne následky zmluvy a na znak súhlasu s jej obsahom ju vlastnoručne podpísali. 
6. Zmluva je vyhotovená v slovenskom jazyku, a spravuje sa slovenským právnym poriadkom.
7. Ak sa niektoré ustanovenie zmluvy stane neplatným, neúčinným alebo nevykonateľným, nemá táto neplatnosť, neúčinnosť alebo nevykonateľnosť vplyv na ostatné ustanovenia zmluvy.  Zmluvné strany sa týmto dohodli, že v úzkej súčinnosti a bez odkladu nahradia toto ustanovenie novým, pričom ostatné ustanovenia zmluvy, ktoré nie sú s neúčinnými alebo s neplatnými ustanoveniami  v rozpore, ostávajú v platnosti a účinnosti.
8. Zmluva nadobúda účinnosť dňom podpisu zmluvy oboma zmluvnými stranami.


Klub

V ............................ dňa ............................


…………………………………………………………………....



Športovec 							Zákonný zástupca športovca 


V …………………………. dňa …………………...…				V …………………………. dňa …………………….


………………………………………………….....……				………………………………………..…………………

